cyanic-selkie/wikianc huggingface dataset:
Логика на информација
Логиката на информацијата или логичката теорија на информацијата ја разгледува информатичката содржина на логичките знаци и изрази по линиите што првично ги развил Чарлс Сандерс Пирс. Во оваа линија на работа, концептот на информации служи за интегрирање на аспектите на знаците и изразите кои се одделно опфатени, од една страна, со концептите на означување и продолжување, а од друга страна, со концептите на конотација и разбирање.
Пирс започнал да ги развива овие идеи во своите предавања „За логиката на науката“ на Универзитетот Харвард (1865) и Институтот Ловел (1866).
Список на земји по стапка на самоубиства
Ова е список на стапки на самоубиства по земја според податоци од Светската здравствена организација каде местото на една земја го определува вкупната стапка на смртни случаи официјално заведени како самоубиства. Стапките по пол се определени со делење на бројот на самоубиства од тој пол со вкупниот број на жители од истиот пол (на пр. вкупниот број на машки самоубиства се поделени со вкупниот број на машко население). Вкупната стапка на самоубиства се заснова на вкупниот број на самоубиства поделен со вкупниот број на населението, наместо на пронајден просек од машката и женската стапка, бидејќи соодносот помеѓу бројот самоубиства кај мажите и жените во многу земји не е 1:1.
Ножен глушец
Глувчето управувано со нозе е еден вид на компјутерско глувче кое им овозможува на корисниците да го движат показникот и да кликаат на копчињата на глувчето со нивните нозе.
Тоа главно се користи од страна на корисниците со посебни потреби или од оние со проблеми во грбот или вратот. Исто така ова глувче е промовирано како начин да се спречат некои проблеми во иднина и како средство за зголемување на продуктивноста со тоа што нема да се движи нечија рака помеѓу тастатурата и глувчето.
Видови на глувчиња управувани со нога
Постојат околу десет различни видови на глувчиња управувани со нога. Не се сите од нив комерцијално достапни. Некои специјализирани компании дизајнираа нивно сопствено глувче контролирано со нога за луѓето со посебни потреби.
Главната разлика помеѓу различните видови на глувчиња управувани со нога е рамната педала која се лизга или педала која се врти. Глувчето управувано со нога кое користи лизгава педала може да биде папуча со глувче поврзано со неа, или посебна рамка во која педалата може да се движи. Исто така мал магнет или друг локациски уред може да се користи на плоча. Глувчето управувано со нога кое користи педала која се врти има една или две педали кои можат да се вртат во еден или повеќе правци. Копчињата кои се притискаат со нозете не се сметаат за глувчиња управувани со нога.
Користење
Користењето на глувче кое е управувано со нозе е поспоро отколку користење на нормално глувче (она кое е управувано со раце), бидејќи многу луѓе имаат помала контрола на прецизните движења со нивните стапала и нозе отколку со нивните раце. Ако глувчето кое е управувано со нозе се користи заедно со тастатура, покажувачот може да се поместува при пишување, па така нема изгубено време за поместување на рацете помеѓу тастатурата и глувчето. Ако човекот не може да ја користи тастатурата, ќе се користи виртуелната тастатура на екранот на која ќе се пишува текст со кликнување на одреден карактер на виртуелната тастатура. Луѓето кои исто така имаат помала контрола на движењата на стапалата и нозете и кои се неспособни да го користат глувчето наменето за управување со нозе можат да користат прекинувачи за да го постават покажувачот во одреден правец.
Византиско-персиска војна (602-628)
Персиско-византиската војна (602-628) претставува најдолготрајниот и најжестокиот конфликт од серијата конфликти меѓу Византија и Персиската империја, која довела до целосен колапс на двете држави и која војна создала предуслови за арапското освојување на Блискиот Исток. Претходниот конфликт помеѓу двете империи завршил во 591 година, откако византискиот цар Маврикиј помогнал на персискиот шах Хосрој да го заземе сасанидскиот престол. Во 602 година Маврикиј бил убиен од својот политички противник Фока што станало повод шах Хозрој II да започне војна против новиот император. Војната се оддолжила повеќе од две децении и се водила на територијата на целиот Близок Исток и на дел од Балканот, во Египет, Левант, Месопотамија, Анадолија и дури пред ѕидините на Цариград. Лев Гумиљов оваа војна ја нарекол "Светска војна на VII век".
Позадина
По децении војни со променлив карактер меѓу двете империи, император Маврикиј успеал да ја прекине Персиско-византиската војна која се водела од 572 до 591 година, помагајќи на персискиот принц Хозрој да се наметне над узурпаторот Бахрам и да го заземе заслужениот сасанидски престол. Во знак на благодарност Хозрој II и дал на Византија делови од североисточна Месопотамија, Ерменија и Кавкаска Иберија. Освен тоа персискиот шах ја ослободил Византија од годишниот данок, кој пред тоа таа го плаќала. Од друга стрна пак, Маврикиј започнал кампања кон Балканот за запирање на Аварите и Словените.
Симнувајќи го од својот грб овој тежок и исцрпувачки товар за државната каса, Маврикиј презел мерки за штедење. За остварување на таа цел, императорот ги намалил парите доделени за војската, што го направил исклучително непопуларен меѓу војниците. Во 602 година незадоволството на војниците прераснало во востание против императорот, кое избило меѓу војниците кај реката Дунав. Откако војниците за свој командант го избрале генералот Фока, војниците се упатиле кон Цариград. Императорот Маврикиј започнал подготовка за одбрана на градот и го предупредил народот во главниот град. Но кога бунтовниците на чело со Фока се приближиле кон градот, жителите на главниот град, исто така се кренале на востание. Маврикиј успеал со своето семејство да побегне на азискиот дел од градот, каде заедно со својот најголем син и наследник на престолот Теодосиј се упатиле кон Халкедон, за да побараат помош од Персијците. Во меѓувреме, Фока пристигнал во престолнината и бил крунисан за император. Неколку недели по овој настан, Маврикиј бил фатен и убиен од луѓе на новиот император , а истата судбина во Никеја ја доживеал и неговиот син Теодосиј.
Хозрој II против Фока
По убиството на Маврикиј, управитѕелот на Месопотамија Нарсес јавно се изјаснил против узурпаторот Фока и го зазел градот Едеса - главен град на византиска Месопотамија. Фока испратил војници против Нарсес, принудувајќи го последниот да побара помош од Хозрој II. Хозрој II, кој сакал да се одмазди за убиството на Маврикиј, свој другар, ја искористил смртта како повод да нападне и да ги освои повторно византиските територии во Ерменија и Месопотамија. Нарсес подоцна сакал да преговара Фока, но кога го повикал во Цариград, императорот наредил да биде жив изгорен.
Во војската на Хозрој се наоѓал човек, претставувајќи се за Теодосиј - синот на Маврикиј. Тој бил крунисан, а шахот му дал војска, која била поразена кај Дар.
Во следните години Хозрој започнал голем напад против Византија. Во 604 година, по подолга опсада бил вратен Дар. За време на освојувањето на градот, епископот на градот се самоубил, исплашен од мачеништвото кое му следувало од Персијците. Кон 607 година Персијците успеале да ја заземат цела Месопотамија.
Граѓанска војна
Во 608 година африканскиот егзарх Ираклиј Стариот, заедно со неговиот брат Григориј, според хиерархијата во семејството, покренале буна против узурпаторот Фока, кој го симнал од престолот на Маврикиј шест години пред тоа. Востаниците исекле свои монети, на кои се гледаат двајцата Ираклии со царски атрибути, иако никој од нив не бил прогласен за император.
По ова тие успеале да соберат војска и флота. Никита, син на Григориј и прв братучед на Ираклиј започнал напади по копно во Египет, и откако во 609 година го поразил на Бонос, генералот на Фока, се прогласил за гувернер на провинцијата. Во исто време младиот Ираклиј се приклучил со флотата на исток, поминувајќи низ Сицилија и Кипар. Во околината на Цариград влегол во контакт со аристократите од градот, кои го убедиле дека ќе биде добредојден. При неговото пристигнување во градот, Ескувитите (елитната царска гарда, која се наоѓала под власта Фока) поминале на страна на Ираклиј и тој успеал да влезе во градот без отпор. Заробениот Фока бил донесен кај Ираклиј, кој го прашал: "Значи така управуваш со државата !?", на кое Фок му а одговорил: "Ти едвај ќе управуваш подобро!". Фока веднаш бил обезглавен од Ираклиј, а неговото тело било изгорено на Биковскиот форум. По овој настан, Ираклиј бил прогласен за император на Римското Царство.
Хозрој II против Ираклиј
На 5 октомври 610 година Ираклиј бил крунисан во црквата Света Софија. Иако императорот Ираклиј се обидел да склучи мир, Хозрој одбил да преговара сметајќи го сè уште за узурпатор. Првите воени дејствија на Ираклиј завршиле неуспешно и Персијците продолжиле на запад. Тие го зазеле Дамаск во 613, а во 614 и Ерусалим, каде војниците предизвикале големи оштетувања на базиликата на Светиот гроб, во кое време бил украден и Светиот крст. По ова, тие продолжиле кон Египет и навлегле во Анадолија.
Во 626 година, во отсуство на царот Ираклиј, Цариград бил опколен од Аварите, но обидите на Персијците да помогнат на новите сојузници, поминувајќи низ Босфор пропаднале поради силната византиска флота. Населението на градот, предводено од патријархот Сергиј, дал силен отпор и Аварите ја завршиле опсадата. Во тоа време Ираклиј го убедил генерал Шахрбараз дека Хосрој II наредил неговото убиство од завист, со кое постигнал негова неутралност.
Во решавачката битка кај Ниневија во 627 година, византиските сили им на еле голем пораз на Персија, но самиот шах и покрај поразот не го прифатил мирот, по кое Ираклиј продолжил да напредува кон Ктесифон, главниот град на Персија. Пред византиските легии да стигнат до градот, персиската аристократија го детронизирала Хосрој II. Наследникот на престолот потпишал мировниот договор, враќајќи и ги на Византија сите територии освоени од Персијците. Династијата на Сасанидите никогаш не се опоравила од овој пораз. На 14 септември 628 година победникот Ираклиј се вратил триумфално во Цариград.
Какава
Какава е прослава на Ромите. Неговото место на потекло е Египет и Предна Азија. Според циганската/ромската митологија и верување, Какава е преобразба на чудесни настани во „верување“ засновано врз угнетување кон друго општество во времето на стариот египетски богоморец-фараон кој живеел заедно Коптите.
Какава во Турција
Во турските западни градови на Одрин и Лозенград, Какава се слави радосно. Прославата на Какава во Одрин, во денешно време, го презело обликот на меѓународен фестивал, кој го поддржуваат и гувернерот и градоначалникот на Одрин. Главниот дел на Какава фестивалот се одржува во Сарајичи, на местото каде што традиционалните турнири во пеливанство се одржуваат секоја година. Откако го запалуваат огнот и скокаат над него, се изведува музичко играње и танцување. Главниот дел завршува по распределбата на чинија пилав на околу 5.000 присутни. Прославата продолжува во зората на следниот ден на брегот на реката Тунџа.
Правописник
Правописник или проверувач на правописот – дел од програм или програм, кој проверува дали зборовите во текстот се напишани правилно. Правописниците најчесто се вградени во текстуалните обработувачи.
Работа
Правописникот типично работи така што влезниот текст го разложува на зборови и потоа ги бара во речник кој содржи список на правилни зборови за дадениот јазик. Доколку некој збор не го најде во речникот, пребарува и слични зборови во речникот или променети букви во зборот на начин кој ги зема предвид типичните грешки или сличноста на зборовите.
Проверката се врши при самото чукање на текстот или на барање.
Речникот на познати зборови не може да ги покрие сите зборови, бидејќи од една страна во јазикот постојано се развиваат нови зборови, а од друга страна има многу лични имиња кои доаѓаат од други јазици што би било премногу за нешто такво. Прекумерното зголемување на речникот всушност може да го намали квалитетот на проверка на правописот, бидејќи може да почне да се случува да почестите зборови да ги прекриваат поретките зборови. Затоа правописникот вообичаено нуди можност корисникот да може да додава зборови во речникот од свои специфичности кои вградениот речник не ги познава.
Наместо речник правописникот може да користи статистички методи (проверува кои комбинации на зборови се доволно верни во некој јазик). На овој начин може да се покријат новонастанатите зборови, но може одредени зборови да се прогласат за правилни бидејќи „звучат“ доволно правилно.
Англиски правописници
Првите правописници биле на големите сметачи во седумдесеттите години на минатиот век. За малите сметачи најпрво се појавиле за системот CP/M во 1980, а од 1981 година и на личните сметачи. Тие први правописници биле самостојни програми, многу од нив работеле во позадина на програми за текстуално уредување, така што се активирале со некоја комбинација на копчиња и потоа ги пребарувале зборовите кои биле напишани на екранот.
Ги имало стотици, па производителите на програми за текстуално уредување почнале да ги вградуваат правописниците во нивните програми за уредување на текст. Потоа правописниците се шират и во други програми како што се пребарувачите и прелистувачите.
Македонски правописници
Програмот за обработка на текст Микрософт ворд има можност за вградување на правописник на македонски јазик.
Дигиталниот речник на македонскиот јазик има опција за проверка на правописот на текст кој ќе се внесе во даденото поле.
Исчашување
Патолошка анатомија
Кај секое исчашување, како што рековме порано, е раскината зглобната капсула, а исто така доаѓа до оптегање и раскинување на некои лигаменти. Истовремено се повредени мускулите, кои како активни врски го држат зглобот во нермална положба. Некои мускули се оптегнати, други нагмечени, а трети раскинати. ’Рскавиците на зглобните површини обично остануваат нормални, но понекогаш можаат да претрпат различни оштетувања. Тие се движаат од мали и репарабилни па до имресивни фрактури при што истовремено се оштетува супхондралниот слој на коската. Во други случаи ќе биде отчепена ‘рскавицата заедно со дел од коската, па ќе се оформи како зглобно слободно тело – зачеток на еедна артроза подоцна. Кај деца, доколку дојде до исчашување на бедрената коска, во голем број од случаите доаѓа до асептична некроза на главата. При исчашување на одредени зглобови, чести се типичните фрактури како што е тоа случај со tuberculum majus, кој се крши при исчашување рамениот зглоб, потоа со работ на ацетабулумот на колкот, а кај некои форми на исчашувања на главата централно се изместува главата на бедрената коска и притоа го крши дното на чашката и имаме централно исчашување на карлицата. При исчашување исзестената коска може да ги притисне или оптегне крвните садови. Особено е интересна дизрупцијата на интимата на артеријата, која мошне брзо се комплицира со тромбоза и нарушена циркулација. Исто така може да бидат повредени и нервите, и тоа до различен степен. Тие можат да бидат натратени, при што брзо доаѓа до репарација, или оптегнати со тоа оштетени аксоните, а во мошне ретки случаи можат да бидат наполно раскинати. Позната е повредата на n. Axillaris при исчашување на рамениот зглоб. Доколку силата на дејството не се исцрпи со искршеницата и фрактурата туку изместената коска продолжи да се изместува, а лигаментите и мускулите не се во состојба да ја фиксираат, тогаш може да дојде до пробив на кожата со што се менува не само квантитетот туку истовремено и квалитетот на повредата. Во дадениот случај може да се работи за отворено исчашување ( luxatio aperta ). Отворените исчашувања се најлчесто на коленото,глуждот, зглобовите на прстите, а особено на палецот. Отвореното исчашување е контаминирана. Ако брзо не се преземат соодветни мерки, инфекцијата ќе ги заафати важните структури, кои се мошне чувствителни на неа, и ќе доведе до непоправливи последици. Трауматизираните ткива окплу зглобот претставуваат мошне добра бранителна средина за развиток на нејтешката инфекција, па и на анаеробна. Воспалителниот процес ја уништува зглобната ‘рскавица, фиброзни маси ја исполнуваат зглобната шуплина, а се јавуваат и околу зглобот и со своето свивање постепено доведуваат до вкочанетост ( анкилоза ) на зглобот. Понекогаш се развива тешка сепса, па за да се спаси животот неопходна е ампутација на екстремитетот.
Клиничкa слика
Постојат кардинални симтоми и знаци, кои кога се присутни ја олеснуват дијагнозата.
Дијагноза
Сигурна дијагноза се утврдува со рендгенска слика, којазадолжително треба да се прави кај секоја исчашеница како објективен доказ за видот на исчашеницата и за евентуланите придружни фрактури настанати со истиот механизам што е особено значањо подоцна. Репозицијата без рендгенска слика пред тоа е сериозен ризик, а тоа со ништо не може да се оправда фрактурата утврдена подоцна на контролната рендгенска слика, дури и ако настанало со истиот механизам. Никој не ќе биде во состојба да го оправда лекарот или хирургот од осговорност.
Лекување
Целта на лекувањето е да се постигнат анатомска и функционална реституција на зглобот. За да се постигне таа цел потребни се :
Мако
Мако се наоѓа во источниот дел на Панонската Низина, на реката Муреш. Градот се наоѓа во делот на Унгарија со најголемо сончево осветлување во текот на годината. Површината на градот изнесува 229,23 км2.
Во близина на градот се наоѓа Националниот парк Кереш-Марош.
По проценката од 2017 година во градот живееле 22.546 жители.
Историја
Градот го добил името по банот Мако, кој бил земјопоседник на овие простори во текот на 13 век. По доаѓањето ма Хабсбурговцитена овие простори кон крајот на 17 век Мако станува центар за протестанско потекло во делот на тогашното Кралство Унгарија. Во текот на првата половина од 18 век бил во округот Помориш, населени со повеќе Срби. Во текот на втората половина од 18 и во 19 век, Мако бил седиште на некогашната област Чанад. Во текот на овој период во градот се населиле Евреи и се изградиле две синагоги. Развојот на оваа заедница во градот престанал со страдањето во Втората светска војна.
Стопанство
Мако е познат по земјоделството и прехранбената индустрија. Во земјоделството особено се истакнува производството на лук и кромид, по што градот е познат и надвор од границите на земјата, што датира уште од 16 век. После Втората светска војна започнало искористување на потенцијали за нафта во околината, а денес се истражуваат можности за природен гас. Областа Мако е најбогата со овие ресурси во целата земја. Во текот на периодот на транзиција, градот имал многу тешкотии со високата невработеност, а денеска се обидува да ја искористи својата позиција како „Капија на Европската Унија за југоисточна Европа“.
Градот е и бањски центар, со тоа што лековитата кал од реката Муреш е искористена за отворање на бањски комплекс во 1961 година.
Сен Труден
Сен Труден (Saint-Trond, ) — град и општина која се наоѓа во покраината Лимбург ( фламански регион, Белгија), во близина на градовите Хаселт и Тонгерен. Општината ги вклучува и старите општини како Алст, Брустем, Дурас, Енхелмансхофен, Гелинден, Горсем, Голем- Хелмен, Халмал, Керком-од-Сен Труден, Мелверен, Ординген, Рункелен, Велм, Вилдерен, и Зеперен.
Градот претставувал центар на производство на овошје како дел од регионот, Хаспенгау (Hesbaye), и е познат по своите круши, јаболки ( Jonagold) и слатки цреши.
Потекло и златното време
Општината е основана од страна на Свети Трудо благородник на франките во 7 век. Легендата велела дека како момче, Трудо додека играл, се градела мала црква од некои карпи. Кога некоја жена во текот на градењто од карпите била погодена од ненадејно слепило, Трудо ја излечил од слепилото, откако таа му побарала прошка. Тој наводно можел со изворската вода да излечи и други болести. По смртта на Трудо, опатијата (подоцна Сен Труден опатија) станала центар на поклонение. Поради тоа населението било зголемено, и малата општина станала град. Ова е време кога игуменот Аделадус, му известувал на владиката од Мец, и на основа на тоа била добиена дозвола за изграддба на главната црква  и подоцна уште две цркви во градот. Економијата на Градот се засновала врз   лен индустрија и трговија со странските земји Англија  и Германија.
Од 15 век до ден денес
Карло Смелиот го зазел градот во 1467, по повод одбележувањето на почетокот на бавно опаѓање кое траело сè до 19 век. Утврдувања во градот беа укинати во 1675 година, и многу од верските Заедници биле распуштени под француски режим кон крајот на 18 век. По 1830 година, празните згради биле претворени во образовни и здравствените установи. Градот бил исто така и просперитетен земјоделски регион. Од крајот на 19 век станал добро познат по своето производство на овошје.
По окупацијата на овој вашен стратешки регион во однос на N.E. фронтот на Белгија, и со генералниот Анри Алексис Бриалмонт започнува неговата фортификација. На 9 август 1914 година, на почетокот на инвазијата на Белгија, од страна на Германија, 20 цивили биле убиени и голем број на куќи биле уништени. Реконструкција и изградба на нови населби била забрзана во 20 век.
Во текот на Втората светска војна, аеродромот во Сен Труден била основа на една од најпознатите Луфтвафе боречки ескадрон, на NJG1, со единиците II / NJG1 и IV / NJG1 кои работеле со Ju88 јункери и Heinkel He 219 авиони сè до 1944 година.
Воздушен сообраќај
Аеродомот во Сен Труден е регионален аеродром во Лимбург. Должината на пистата е 1199 метри и позициониран како 06 - 24. Честота е 119,975. Тоа е поранешена воздухопловната база на Белгиското воздухопловство.
Работното време е од 09:00 LT до зајдисонце 7/7. Исто така постои и лет училиште за авиони и хеликоптери.
Железничка Градот се опслижува од страна на Сен труден железничката станица.
Збратимени градови
Сен Труден е збратимен со следните градови:
Википедија на грчки јазик
Википедија на грчки јазик е издание на Википедија на грчки јазик.
Англофризиски јазици
240п|мини|десно|Англофризиските јазици се подргупа на [[Германски јазици|германското јазично семејство'''
]]
Англофризиските јазици (наречени и Островски германски јазици) е група северноморски западногермански јазици која се состои од староанглискиот, старофризискиот јазик, и нивните денешни потомци. Семејната лоза на англофризиските јазици е следнава:
Англофризиските јазици се разликуваат од останатите западногермански јазици делумно по „северноморската носна струјна согласка“, „англофризиското осветлување“ и палатализацијата на прагерманското во преднојазична слеана согласка пред предните самогласки: спор. англиското cheese и западнофризиското tsiis со холандското kaas и германското Käse, или пак англиското church и западнофризиското tsjerke со холандското kerk и германското Kirche. Првобитните англофризиски говори образувале јазичен сојуз со старосаксонскиот, кој се вбројува во групата на долносаксонско-долнофранконски јазици.
Германскиот јазичар Фридрих Маурер го отфрла англофризиското групирање како историски правилна целина, и наместо него предлага друга група наречена северноморски германски јазици (или „ингвагеонски“), како заеднички предок на старофризискиот, староанглискиот и старосаксонскиот јазик.
Примери
Noardwestgermaanske talen
Кармен Виљалобос
Кармен Виљалобос (13 јули 1983) — колумбиска глумица. Позната е по улогата во Моето срце настојува.
Википедија на долносаксонски јазик
Википедија на долносаксонски јазик е издание на Википедија на долносаксонски јазик.
Пуцонци
Пуцонци (словенечки: Puconci) — населба во Општина Пуцонци во источна Словенија. Населбата е центар на општината Пуцонци. Областа е дел од историскиот регион Прекмурје. Населбата сега е вклучена во Помурскиот статистички регион.
Централна статистичка служба (Холандија)
Централна статистичка служба (Centraal Bureau voor de Statistiek; CBS) — холандски државен статистички завод, основан во 1899 година, која ги собира статистичките информации во и за Холандија. Спаѓа во рамките на холандската министерство за економски прашања и е сместена во Хаг и Херлен. Од 3 јануари 2004 година претставува независна и самостојна организација, односно квази владина институција.
Централната статистичка служба собира статистички информации, помеѓу другото, за:
Службата изготвува програма за работа која мора да биде одобрена од Централната комисија за статистика. Оваа независна комисија мора да ја чува непристрасноста, независноста, квалитетот, важноста и непрекинатото делување на службата, според Законот за службата од 1996 година.
Биќ
Биќ (српска кирилица: Бић; босанско-херцеговска и српска латиница: Bić) - планина на границата на Србија и Босна и Херцеговина, над градот Прибој. Неговиот највисок врв Голет има надморска височина од 1,386 м. Во подножјето се наоѓа средновековната тврдина Јагат.
Свети Лав Катански
Свети Лав Катански е христијански светец од 8 век.
Свети Лав бил петнаесеттиот епископ на Катанија и бил познат по својата љубов и грижа кон сиромашните, и делувал во времето на Јустинијан II и Константин IV.
Бели
Бели — село во Општина Кочани, во областа Осоговија, во околината на градот Кочани.
Рубенс Барикело
Рубенс Гонсалвеш Барикело (Rubens Gonçalves Barrichello; р. ) — Бразилски Формула еден возач. Тој моментално вози за Хонда. Барикело возел за Ферари од 2000 до 2005 г., како екипен колега на Михаел Шумахер, уживајќи значајни успеси. Пензионирањето на Шумахер на крајот на 2006 го направи Барикело најискусниот возач на патеката. Барикело порасна идолизирајќи го поранешниот Аиртон Сена, додека Сена за возврат го прогласи за свој штитеник; како на пример во сезоната 2008 во Формула Еден Барикело ќе биде единствениот возач што се натпреварува во Формула Еден кој се тркал против Сена, и ги има освоено петте најголеми возачки бодови во историјата на Формула Еден.
Бели
Географија и местоположба
Бели се наоѓа на падините на Осоговските Планини, оддалечено неколку километри северозападно од Кочани. До селото се стигнува по асфалтот кој продолжува до Пониква. Патот кој води кон средишниот дел на селото понатаму продолжува до повисоките села Нивичани, Пантелеј и Рајчани. Селото се наоѓа на надморска височина од 370 м. Селскиот атар зафаќа површина од 15,5 км2.
Рубенс Барикело
Младост
Барикело е роден во Сао Паоло, како син на Рубенс Барикело Помладиот. Двајцата неговиот татко и дедо имале исто име Барикело. Барикело и неговиот татко, делат ист роденден: 23 мај. Исто така, Рубенс Барикело наречен е и Рубињо и тоа му стана негов прекар. Барикело бил екстремно надежен возач во младоста, освојувајќи пет картинг титули во Бразил пред да дојде во Европа да се натпреварува на Формула Лотус трката во 1990. Во оваа година, тој го освои првенството, повторувајќи го подвигот во Британскиот Формула 3 Шамионат, победувајќи го маладиот Дејвид Кулхарт. Тој скоро се приклучи во Формула еден на само 19 години наместо во Формула 3000 во 1992.
NGC 1995
NGC 1995 — двојна ѕвезда во соѕвездието Сликар, заведена во Новиот општ каталог на длабоконебесни тела.
Откривање
Објектот е откриен на 28 декември 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Рубенс Барикело
Тешки години - Џордан Стјуарт
1997 била прва тешка година за екипата и Рубенс завршил само три трки во текот на целата година. Очигледно истакнување било второто место во Монако, додека неговиот екипен колега Јан Магнусен не освоил ниту еден бод. Во истата 1997, тој се оженил со Силвана Џиафоне на 24 февруари. Таа е братучетка на бразилскиот возач Фелипе Џиафоне и внука на Алфонсо Џиафоне Фило и Зека Џиафоне.
Бели
Географија и местоположба
Месоностите во селскиот атар се познати како: Елењак (Олењак), Сламарник, Калуѓерица, Раковиќ, Тупанец, Гроотина, Карагудица, Градиште и Црквиште. Селото е од збиен тип и е поделено на четири маала: Горно, Средно, Долно и Кметско Маало. Првите три маала се десно од селскиот поток, а четвтртото е лево од него. Во селото има четири чешми од кои селото се снабдувало со вода за пиење. Тие се наречени: Долна, Средна, Баба Ружина и Војводик.
NGC 1995
Податоци од набљудување
Според морфолошката класификација на галаксиите, NGC 1995 е од видот *2.
Рубенс Барикело
Тешки години - Џордан Стјуарт
Барикело ја постигнал неговата прва гран-при победа на германското гран-при во Хокенхајм во 2000, откако ја започнал трката од осумнаесеттото место. Ова било најголемото чекање на првата победа на гран-при за било кој возач во историјата на Ф1. Барикело имал доследна дебитантска сезона за Ферари, завршувајќи ги повеќето трки на пиедестал, но бил победен од трите сигурни болиди: Шумахер, Хакинен и Култхард. Барикело ја завршил сезоната четврт помагајќи му на Михаел Шумахер кој се борел и го победил Мика Хакинен во Ф1 првенството 2000. Барикело ја завршил сезоната 2001 на третото место, завршувајќи 10 пати на пиедесталот со вкупно 56 шампионатски бодови. Тој повторно играл главна улога за поддршка на Михаел Шумахер, помагајќи му нему да го освои неговото второ возачко првенство со Ферари и помагајќи ѝ на екипата да го освои првенството за конструктори трета година по ред. Успехот на Барикело продолжил и во 2002 кога тој победил на 4 трки за екипата и завршил на најдоброто во кариерата второ место во возачкото првенство, постигнувајќи 77 шампионатски бодови. Годината сепак била обележана како контроверзна, кога екипата на Ферари наложила Барикело да биде поминат од Михаел Шумахер на целната рамнина на австриското гран-при 2002 и да ја освои победата. Засрамен од ваквиот начин на победа, Михаел Шумахер го заменил подиумското место со Барикело и на подиумската церемонија му го дал победничкиот трофеј на Барикело, за што подоцна биле казнети од ФИА поради нарушување на церемонијата на прогласување.
NGC 1995
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 5 ч 33 м 3,3 с, а неговата деклинација, односно висината на лакот на тој агол, - 48° 40' 28".
Бели
Историја
Бели е старо село, а тоа се забележува и по зачуваните старински родови. Се претпоставува дека селото потекнува од средината на IX век и дека го основале Словени кои го примиле христијанството неколку декади подоцна. Во минатото, жителите на селото моале да работат во злетовските рудници, а тој период траел околу 30-40 години.
NGC 1995
Други поделби
Проучување на NGC 1995 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 393; додека во Каталогот на основни ѕвезди (GSC) е групиран под бројот 8090.
Бели
Историја
Мештаните многу зборуваат за ајдукот Черго, кој бил родум од селото во родот на Чергоски. Тој имал дружина со која во средината на XIX век ги пљачкал богатите Турци и Македонци. Во неговата дружина имало и еден муслиман од селото Калиманци, кој му кажувал на Черго кои Турци биле богати. Поради тоа, некои побогати жители морале да го напуштат селото и да се преселат во Кочани. Некој Елмаз-бег со својата чета се судрил со Черговата дружина во планинското село Лаки. Споменатиот бег во селото ја донел Черговата глава и уште шест глави на неговите другари. По тој повод, кочанските Турци приредиле голема слава.
Во периодот по 1878 година, по споменатиот Черго како ајдук се одметнал и Миајл Циганкар, кој бил доселеник од Гратче. Тој бил силен и раздразлив човек. Станал ајдук поради тоа што некој селанец Стојмен му се испречил на патот. Мијал имал чета од десетина другари. Со нив ги уценувал жителите и на своето село. На некој Ѓорѓи Кметовски му го грабнал синот и за негов откуп барал пари, џоки, опинци, чорапи и леб. Подоцна, во селото Саса, Миајл убил некој Алексо од Бели, кој бил во неговата дружина. Сопругата на Мијал Циганкар живеела во Ќустендил до 1916 година.
Во Првата балканска војна, 19 лица од селото биле доброволци во Македонско-одринските доброволни чети.
Население
Според статистиката на Васил К’нчов („Македонија, Етнографија и статистика“) од 1900 година, во Бели живееле 400 жители, сите Македонци. По податоците на егзархискиот секретар Димитар Мишев, („La Macédoine et sa Population Chrétienne“), во 1905 година во Бели имало 576 Македонци под врховенството на Бугарската егзархија.
Во текот на XX век е забележителен значителен пад на бројот на населените, па така селото преминало од голема во средна населба.
Според пописот од 2002 година, во селото Бели живеат 466 жители, сите Македонци.
Според последниот попис од 2021 година, во селото живееле 354 жители, од кои 342 Македонци и 12 лица без податоци.
Родови
Родови во селото се: Мијовци (9 к.), Рајковци (8 к.), Шотовци (7 к.), Кметовци (6 к.) и Поповци (3 к.) кои се староседелски родови; Столевци (12 к.), Јанчевци (1 к.), Черговци (9 к.), Ќосевци (13 к.), Кршовци (8 к.), Маковци (5 к.), Дуритски (2 к.), Лаговци (4 к.), Гулковци (3 к.), Мутовци (2 к.) и Каракаши (1 к.) кои се доселени, но непознато е од каде; Дедо-Цековци (3 к.) и Лешки (2 к.) кои се доселени од селото Лешки; Шоповци (3 к.) кои се доселени од селото Козбунар на Плачковица.
Општествени установи
Во селото работи подрачното основно училиште „Кирил и Методиј“, каде што се изведува настава до петто одделение. Освен тоа, во селото има продавници и угостителски објекти.
Самоуправа и политика
Селото влегува во рамките на Општина Кочани од 1955 година.
Во периодот 1952-1955, селото било дел од Општина Нивичани.
Во XIX век, Бели било дел од Кочанската каза на Отоманското Царство.
Избирачко место
На парламентарните избори во 2020 година, на ова избирачко место биле запишани вкупно 347 гласачи.
Страчка (Моне)
Страчка (La Pie) — пределна слика, масло на платно од францускиот импресионист Клод Моне, создадена во текот на зимата 1868 – 1869 година во близина на општината Етрета во Нормандија. Покровителот на Моне, Луј Жоашен Годибер, помогнал да се намести куќа во Етрета за девојката на Моне, Камиј Донсје и нивниот новороден син, дозволувајќи му на Моне да слика во релативна удобност, опкружен со неговото семејство.
Помеѓу 1867 и 1893 година, Моне и другите импресионисти Алфред Сисли и Камиј Писаро насликале стотици предели (пејзажи) кои го илустрирале природниот ефект на снегот (effet de neige). Слични зимски слики со помало количество биле насликани од Пјер-Огист Реноар, Гистав Кајбот и Пол Гоген. Историчарите на уметност веруваат дека серија тешки зими во Франција придонеле за зголемување на бројот на зимски предели насликани од импресионистите.
Страчка е една од приближно 140 снежни предели насликани од Моне. Неговиот прв снежен предел, Кола на снежен пат во Онфлер, бил насликан некаде во 1865 или 1867 година, проследено со забележителна серија снежни предели во истата година, почнувајќи со Патот пред фармата Сен Симеон во зима. „Страчка“ била завршена во 1869 година и е најголемата зимска слика на Моне. Следувала Црвена наметка (1869–1871), единствената позната зимска слика со Камиј Донсје.
Платното на Страчка прикажува осамена црна страчка качена на порта формирана во ограда, додека светлината на сонцето сјае врз свежо паднатиот снег создавајќи сини сенки. Сликата претставува еден од првите примери на употреба на обоени сенки од страна на Моне, кои подоцна ќе се поврзат со импресионистичкото движење. Моне и импресионистите користеле обоени сенки за да ги претстават вистинските, променливи услови на светлина и сенка како што се гледаат во природата, предизвикувајќи ја академската конвенција за сликање црни сенки. Оваа субјективна теорија на перцепција на бои била воведена во уметничкиот свет преку делата на Јохан Волфганг фон Гете и Мишел Ежен Шеврел претходно во истиот век.
Во тоа време, иновативната употреба на светлината и бојата на Моне довела до нејзино отфрлање од страна на Парискиот салон од 1869 година. Денес, историчарите на уметност ја класифицираат Страчката како една од најдобрите слики на Моне со снежни предели. Сликата била приватно чувана сѐ додека Музејот Орсе не ја купил во 1984 година; се смета за една од најпопуларните слики во нивната постојана колекција.
Позадина
Гистав Курбе (1819 – 1877) ги сликал effets de neigeж, „снежните ефекти“, уште од 1856 година, во пределен стил што го претпочитале јапонските, холандските и фламанските уметници. Под влијание на Курбе, Моне го насликал својот прв снежен предел, Кола на снежниот пат во Онфлер (1865 или 1867 година). Еден новинар забележал:"Го видовме само еднаш. Беше во зима, за време на неколкудневниот снег, кога комуникациите беа практично во застој. Беше доволно студено за камен да пука. Забележавме грејач за стапала, па штафелај, па маж, облечен во три палта, рацете во ракавици, лицето полузамрзнато. Тоа беше г. Моне, кој го проучуваше ефектот на снегот."Во „Кола на снежниот пат во Онфлер “, Моне го избегна вообичаениот ловечки жанр и мотиви што ги користел Курбе. Наместо тоа, тој се фокусирал на светлината и бојата на нов начин со намалување на бројот на нијанси. Моне избрал шема на бои во земјени тонови и го зголемил бројот на нијанси на сино за да ги нагласи одблесоците на снегот. По Колата на снежниот пат во Онфлер следувала значајна серија снежни предели во 1867 година, вклучувајќи го Патот до фармата Сен Симеон во зима.
Одбивање од Салонот
Моне ги поднел Страчката и Рибарски бродови на море (W 126) во Салонот од 1869 година. И двете слики биле одбиени во април. Критичарот Пол Ришар рекол дека членовите на жирито ја отфрлиле сликата како „премногу вообичаена и премногу груба“. Експерименталната употреба на боја на Моне и радикалното отстапување од описниот, академски стил ја изненадиле јавноста и веројатно придонеле за нејзино одбивање од страна на жирито. На францускиот романсиер Арсен Усе (1815 – 1896) Моне му рекол: „Ова одбивање ми го зеде лебот од устата, и покрај моите ниски цени, колекционерите и дилерите ми го вртат грбот“. Еден век подоцна, Страчката била купена од Музејот Орсе во 1984 година. Станала една од најпопуларните слики во нивната постојана збирка.
Поврзани дела
Циклусот од 11 слики на Моне што го прикажува Мостот во Аргжантеј (1874) исто така ја истражувал употребата на обоени сенки во нејзиното прикажување на сината и виолетовата сенка на горниот дел од мостот. Со текот на годините, Моне станувал сѐ повеќе и повеќе опседнат со бојата и светлината. Кога неговата сопруга умирала во септември 1879 година, Моне ја насликал во Камиј Моне на нејзината смртна постел (1879), забележувајќи ги „сините, жолтите, сивите тонови“. Моне на својот пријател, францускиот државник Жорж Клемансо (1841 – 1929), му рекол дека тој го поминувал времето „фокусирајќи се на нејзините слепоочници и автоматски анализирајќи го редоследот на соодветно градуираните бои што смртта ги наметнува на нејзиното неподвижно лице“. Камиј починала од рак на 32-годишна возраст. По нејзината смрт, Моне во голема мера престанал да слика луѓе, сосредоточувајќи се на природните предели. Моне подоцна се вратил на сликање снег и обоени сенки со ефектот на снегот (1891).
Алтавила Ирпина
Алтавила Ирпина — општина во покраината Авелино од регионот Кампанија, Италија.
Бобинка
Бобинка е плод чиишто сите три слоја на перикарпот се сочни. Бобинки се плодовите на виновата лоза, рибизлата, доматот.
Изменети бобинки
Посебна форма на бобинка, хесперидиум, имаат плодовите на лимонот, портокалот, грејпфрутот и други растенија од фамилијата Rutaceae. Тиквата, дињата, лубеницата и други растенија од фамилијата Cucurbitaceae имаат плодови, тврди бобинки или пепо.
Ахтерхучки дијалект
Ахтерхучкиот (Achterhoeks) е дијалект на холандскиот долносаксонски јазик. Се зборува во областа Ахтерхук во источна Холандија.
NGC 6416
NGC 6416 — расеано ѕвездено јато во соѕвездието Скорпија, заведено во Новиот општ каталог на длабоконебесни тела.
Откривање
Објектот е откриен на 3 август 1834 година од страна на Џејмс Данлоп, со помош на рефлекторски телескоп, чијашто леќа имала пречник од 9 см.
Податоци од набљудување
Според морфолошката класификација на галаксиите, NGC 6416 е од видот IV1p. Видливиот сјај со голо око изнесува 5,7 m. NGC 6416 има само една позната привидна димензија, која изнесува 15'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 17 ч 44 м 19,9 с, а неговата деклинација, односно висината на лакот на тој агол, -32° 21' 40"".
Други поделби
Проучување на NGC 6416 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 377; додека во Каталогот на основни ѕвезди (GSC) е групиран под бројот 7381. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 90.
Список на земјите по највисок државен домен
Dominio de nivel superior geográfico סיומת אינטרנט
Светско првенство во друмски велосипедизам 2015
Светско првенство во друмски велосипедизам 2015 — 82. издание на светското првенство кое се одржувало во градот Ричмонд, САД, од 19 до 27 септември 2015 година.
Првенството се состоело од 12 настани за сениори, јуниори и до 23 години, меѓу кои една друмска трка, екипни хронометри, како и по еден поединечен хронометар за мажи и жени, како и друмски трки и поединечни хронометри за возачите до 23 години, јуниорите и јуниорките.
САД биле домаќини првпат по триесет години, по она одржано во Колорадо Спрингс во 1986 година.
Петер Саган ја освоил друмската трка за мажи, а Лизи Армитстед ја освоила друмската трка за жени.
Кандидатури
До истекот на рокот, 20 февруари 2011 година, UCI добил три пријави за организирање на првенството:
на 21 септември 2011 година, Ричмонд бил избран како домаќин на првенството.
Земји
791 претставник од 76 национални федерации и 40 пријавени екипи (вклучувајќи други возачи) биле пријавени за првенството. Двајцата возачи од Доминиканската Република кои требало да настапат во хронометарот за мажи не учествувале. Исто така, возачите од Сирија и Уганда пријавени за првенството не учествувале.
Распоред
Сите настани започнале и завршиле во Ричмонд. Времето е според источниот часовен појас (UTC-4).
Англиски јазици
Англиски или англијански јазици (англиски: Anglic или Anglian) (од лат. Anglicus со истото значење) — ретко употребуван израз за јазиците познати како Englishes, како да речеме т.н. World Englishes (светски англиски јазици) или New Englishes (нови англиски јазици), се смета за помалку англоцентричен општ поим отколку само англиски за варијантите кои водат потекло од староанглискиот јазик. Изразот често се користи кога се имплицира дека варијантите како шкотскиот се засебни јазици, а не дијалекти на англискиот.
Друга употреба
Зборот Anglic се однесува и на англијанските дијалекти на староанглискиот јазик, имено Нортамбрискиот и Мерсискиот.
Anglic е и помеѓународен начин на пишување на англискиот јазик заради пристапност до меѓународната јавност. Измислен е во 1930 од шведскиот филолог Р. Е. Цакрисон.
Ватерполо на Летните олимписки игри 1992
Ватерполото на Летните олимписки игри 1992 — официјален ватерполски турнир на Олимписките игри. Турнирот се одржал во Барселона, Шпанија. На турнирот учествувале вкупно 12 репрезентации.
Првото место го освоил Италија, второто Шпанија и третото Обединета екипа.
Шаламенци
Шаламенци (словенечки: Šalamenci) — населба во Општина Пуцонци во источна Словенија. Областа е дел од историскиот регион Прекмурје. Населбата сега е вклучена во Помурскиот статистички регион.
Бела Илеш
Бела Илеш (Béla Illés; во  —  во ) — унгарски ориентален новинар и писател. Неколку негови дела се преведувани на повеќе јазици. Се занимавал посебно со меѓукултурни теми од Закарпатската област, тогаш на границата на Австроунгарија и Руското Царство и со лошата положба на селата и националните малцинства (Русини, Евреи).
Во текот на 1916 година станал доктор на правни науки, за време на Првата светска војна се борел на романскиот, албанскиот и италијанскиот фронт. После кратката пауза во Виена се преселил во Советскиот Сојуз каде што работел во фабрика како обичен работник, а подоцна станал член на секретаријатот „Здружение на Советските писатели“. Во Втората светска војна бил доброволец во одбраната на Москва. Во Будимпешта се вратил во 1945 година и таму се занимавал со пишување на книги.
Веселин Вуковиќ
Веселин Вуковиќ (Веселин Вуковић), — српски ракометен тренер и поранешен играч кој се натпреварувал за Југославија на Летните олимписки игри 1984 година.
Клупска кариера
Роден во Струга (НР Македонија), Вуковиќ на рана возраст се преселил со своето семејство во Шабац (НР Србија). Играл за локалниот клуб Металопластика, помагајќи им да освојат шест југословенски првенства (1981–82, 1982–83, 1983–84, 1984–85 и 1985–86), четири југословенски купови (1979–80, 1982–83, 1983–84 и 1985–86), и два последователни европски купа ( 1984–85 и 1985–86 ). Во 1986 година, Вуковиќ заминал во странство, во Шпанија, и поминал четири сезони во Атлетико Мадрид. Исто така, накратко играл за Хеладос Алакант, пред да се приклучи на европскиот шампион Барселона во 1991 година.
Тренерска кариера
Вуковиќ бил помошник на селекторот на СР Југославија Веселин Вујовиќ на Летните олимписки игри 2000 година. Истата улога ја извршувал две години додека Вујовиќ бил селектор на Србија и Црна Гора.
Пеликан (маглина)
Пеликан (маглина) (позната и како IC 5070 и IC 5067 ) — H II-област поврзана со маглината Северна Америка во соѕвездието Лебед. Контурите на гасовите на оваа оддавна маглина наликуваат на пеликан, по што и го добила името. Маглината Пеликан е со местоположба близу светлата ѕвезда Денеб, и е раздвоена од својот поизразен сосед, маглината Северна Америка, од молекуларен облак исполнет со темна прашина.
Маглината е многу изучувана поради тоа што е особена активна мешавина од ѕвездородна област и развојни гасни облаци. Светлината од енергетските млади ѕвезди полека го трансформира ладниот гас во топол и се предизвикува јонизационен фронт полека да напредува нанапред. Особено густите делови ладен гас сè уште опстојуваат, и меѓу нив има два млаза оддадени од Хербогова-Ароовото тело 555. По милиони години од сега оваа маглина повеќе нема повеќе да се нарекува Пеликан, како што рамнотежата и местоположбата на ѕвездите и гасот ќе создадат нешто сосема поинакво.
Ариевски јазик
Ариевски јазик е израз кој општо не се користи од јазичарите, но повремено се среќава со следново значење:
Кафеавозелена гулапка
Кафеавозелена гулапка (Russula heterophylla), која во последно време го добила народното име мрсна зелена нежна русула се става во родот Russula, чии членови се претежно познати како кршливи гулапки. Тоа е јадлива дива печуркасо различна боја, која се наоѓа во листопадни шуми и шуми во Велика Британија, Европа и Скандинавија. Се појавува со широколисни дрвја во лето до рана есен, обично има зеленикава боја.